stanford-oval/wikipedia huggingface dataset:
เคทีเอฟเอฟ ซูเปอร์คัพ

| --- | --- |
ก่อตั้ง: 1981; 43 ปีที่แล้ว (1981)
ภูมิภาค: นอร์เทิร์นไซปรัส
จำนวนทีม: 2
ทีมชนะเลิศปัจจุบัน: Yenicami Ağdelen (สมัยที่ 2)
ทีมที่ประสบความสำเร็จที่สุด: Çetinkaya Türk SK (9 สมัย)
เคทีเอฟเอฟ ซูเปอร์คัพ (ตุรกี: KTFF Süper Kupası) หรือชื่อเดิม Cumhurbaşkanlığı Kupası ("เพรสซิเดนเชียลคัพ") เป็นการแข่งขันฟุตบอลซูเปอร์คัพของนอร์เทิร์นไซปรัส จัดการแข่งขันโดยสหพันธ์ฟุตบอลตุรกีไซปรัส เริ่มแข่งขันกันมาตั้งแต่ ค.ศ. 1981 เป็นการพบกับระหว่างทีมชนะเลิศซือเปร์ลีกกับทีมชนะเลิศไซปรีออตคัพ
แหล่งข้อมูลอื่น

List of cup finals – RSSSF
| ด ค ก ฟุตบอลในนอร์เทิร์นไซปรัส |
| --- | --- |
สมาคมฟุตบอลไซปรัสตุรกี
ทีมชาติ:  ชาย  U-21  U-15  U-14  U-12  XI  หญิง 
ลีก:  เคทีเอฟเอฟ ซือเปร์ลีก  KTFF 1. Lig  BTM 1. Lig  BTM 2. Lig  U21 Süper Lig  U21 Bölgesel Lig  U17 Süper Lig  U15 Ligi  ลีกหญิง 
ถ้วย:  ไซปรีออตคัพ  เคทีเอฟเอฟ ซูเปอร์คัพ  Ahmet Sami Topcan Kupası 
 รายชื่อสโมสร  ConIFA
อีริคที่ 1 ดยุกแห่งชเลสวิก

เจ้าชายอีริคที่ 1 อเบลเซน (เดนมาร์ก: Erik 1. Abelsøn af Danmark) (ราว ค.ศ. 1241 - 27 พฤษภาคม ค.ศ. 1272) เป็นเจ้าชายและขุนนางเดนมาร์ก พระองค์เป็นดยุกแห่งชเลสวิก ตั้งแต่ ค.ศ. 1260 จนกระทั่งสิ้นพระชนม์ในค.ศ. 1272 ทรงเป็นพระโอรสองค์ที่สองในพระเจ้าอเบลแห่งเดนมาร์กกับเม็ชทิลท์แห่งฮ็อลชไตน์
ช่วงต้นพระชนม์ชีพ

หลังจากการสิ้นพระชนม์ของพระเชษฐาคือ วัลเดมาร์ที่ 3 ดยุกแห่งชเลสวิก ในค.ศ. 1257 เจ้าชายอีริคทรงอ้างสิทธิในดัชชีชเลสวิก แต่พระเจ้าคริสตอฟเฟอร์ที่ 1 แห่งเดนมาร์ก สมเด็จอาของพระองค์ในฐานะเจ้าศักดินาเหนือศักดินาอื่นในเดนมาร์กทรงปฏิเสธที่จะแต่งตั้งพระองค์เป็นดยุก
ดังนั้นเจ้าชายอีริคทรงเป็นพันธมิตรกับบิชอปเปเดอ แบงแห่งสังฆมณฑลรอสคิลด์และยาโรมาร์ที่ 2 เจ้าชายแห่งรือเกินต่อต้านกษัตริย์คริสตอฟเฟอร์ พระองค์ระดมกองทัพและสามารถพิชิตเมืองโคเปนเฮเกนได้
ดยุกแห่งชเลสวิก

หลังการสวรรคตของกษัตริย์คริสตอฟเฟอร์ ในค.ศ. 1259 พระองค์จึงได้รับการสถาปนาให้เป็นดยุกในรัชกาลของยุวกษัตริย์ พระเจ้าอีริคที่ 5 แห่งเดนมาร์ก ผู้เป็นพระญาติในค.ศ. 1260
ในปีถัดมาพระองค์ทรงต่อสู้กับกษัตริย์อีกครั้ง ซึ่งสมเด็จพระพันปีหลวงมาร์เกเรเธ ซัมบีเรีย เป็นผู้สำเร็จราชการแทนพระองค์ของพระราชโอรสที่ทรงพระเยาว์ พระนางทรงหวาดหวั่นในอำนาจที่มีมากขึ้นของดยุก แต่ถึงกระนั้นดยุกอีริคก็ทรงได้รับชัยชนะเหนือสมเด็จพระพันปีหลวงและกษัตริย์ในยุทธการโลเฮอเดอและทรงจับกุมทั้งสองพระองค์ไว้ เป็นผลให้ทรงได้รับผลประโยชน์อย่างมหาศาลแก่ดัชชีของพระองค์ตามสนธิสัญญาในปี 1264
ค.ศ. 1268 พระองค์ได้รับปราสาทก็อตทร็อปจากบิชอปบอนเดอแห่งชเลสวิช และทรงย้ายไปประทับที่ชวับสเต็ดท์
ดยุกอีริคสิ้นพระชนม์ในวันที่ 27 พฤษภาคม ค.ศ. 1272
เสกสมรสและโอรสธิดา

ดยุกอีริคเสกสมรสกับมาร์เกเรเธแห่งรือเกิน ธิดาในยาโรมาร์ที่ 2 เจ้าชายแห่งรือเกินในค.ศ. 1259 หรือ 1260 ทรงมีโอรสธิดาร่วมกันได้แก่
มาร์เกรเธอ (เสียชีวิตหลัง ค.ศ. 1313) เสกสมรสกับเฮลมอนด์ที่ 3 เคานท์แห่งชเวรีน
วัลเดมาร์ที่ 4 ดยุกแห่งชเลสวิก (ราว ค.ศ. 1262 - 1312)
อีริค ลอร์ดแห่งลังก์เอลันด์ (ค.ศ. 1272 - 1310) ได้เป็นลอร์ดแห่งลังก์เอลันด์ ตั้งแต่ค.ศ. 1295 เสกสมรสกับโซเฟีย บูร์กาดสเต็ทเทอร์ ฟ็อน เคอร์ฟูร์ต-โรเซินบูร์ก พระธิดาในอดีตพระราชินีเดนมาร์ก จัตตาแห่งแซกโซนี (สมเด็จป้าสะใภ้ของอีริคที่ 1 ดยุกแห่งชเลสวิก) ซึ่งประสูติแต่บูร์ชาดที่ 8 เคานท์แห่งเคอร์ฟูร์ต-โรเซินบูร์ก พระสวามีองค์ที่สอง
เกาะมอร์กิต

47°32′N 19°03′E﻿ / ﻿47.533°N 19.050°E﻿ / 47.533; 19.050
ภาพถ่ายทางอากาศของเกาะมอร์กิต ในฤดูใบไม้ร่วง ค.ศ. 2019
เกาะมอร์กิต (ฮังการี: Margit-sziget [ˈmɒrɡit.siɡɛt]; อังกฤษ: Margaret Island; เยอรมัน: Margareteninsel; ตุรกี: Kızadası) เป็นเกาะที่อยู่กลางแม่น้ำดานูบ ตั้งอยู่ในอาณาเขตของกรุงบูดาเปสต์ เมืองหลวงของประเทศฮังการี เกาะกลางแม่น้ำนี้มีขนาด 0.965 ตารางกิโลเมตร มีความยาว 2.5 กิโลเมตร และ ความกว้าง 500 เมตร เกาะนี้ทั้งเกาะถือเป็นสวนสาธารณะขนาดใหญ่ประจำกรุงบูดาเปสต์ เป็นสถานที่ยอดนิยมสำหรับการทำกิจกรรมสันทนาการต่าง ๆ ในกรุงบูดาเปสต์ ในสมัยยุคกลางของยุโรป เกาะมอร์กิตเคยมีความสำคัญทางด้านศาสนาในอดีต และยังมีซากปรักหักพักของสิ่งปลูกสร้างที่เคยตั้งอยู่บนเกาะมอร์กิต (ส่วนใหญ่เป็นโบสถ์คริสต์) เกาะนี้มีสะพานอยู่สองแห่งอยู่ทางด้านเหนือสุดและทางด้านใต้สุดของเกาะ ประกอบด้วย สะพานอาร์ปาด (Árpád-híd) และ สะพานมอร์กิต (Margit-híd) ตามลำดับ ซึ่งเชื่อมฝั่งตะวันตก (บูดอ) และฝั่งตะวันออก (แปชต์) ของกรุงบูดาเปสต์เข้าด้วยกัน ก่อนคริสตศตวรรษที่ 14 เกาะแห่งนี้มีชื่อว่า Insula leporum ซึ่งเป็นภาษาละตินแปลว่า เกาะแห่งกระต่าย เกาะมอร์กิตเคยอยู่ใต้การปกครองของเขต 13 ของกรุงบูดาเปสต์ แต่ได้มีการเปลี่ยนแปลงให้อยู่ภายใต้การปกครองของกรุงบูดาเปสต์โดยตรงโดยที่ไม่ขึ้นกับเขตไหนเลย ตั้งแต่วันที่ 20 กรกฎาคม ค.ศ. 2013
เกาะที่ปรากฏในปัจจุบันเกิดจากการพัฒนาโดยการเชื่อมต่อเกาะสามเกาะที่แยกจากกันเข้าด้วยกัน ได้แก่เกาะเฟสตือ Festő (ชื่อจิตรกร), เกาะเฟอร์ดือ Fürdő (โรงอาบน้ำ) และเกาะญุลอก Nyulak (กระต่าย) ในช่วงปลายคริสต์ศตวรรษที่ 19 เพื่อควบคุมการไหลของแม่น้ำดานูบ เดิมเกาะนี้อยู่สูงจากระดับน้ำทะเล 102.5 เมตร แต่ตอนนี้ถูกถมขึ้นให้สูงขึ้นถึงระดับ 104.85 เมตรจากระดับน้ำทะเล เพื่อควบคุมน้ำท่วม
เกาะนี้มีสิ่งปลูกสร้างตั้งอยู่เล็กน้อย มีโรงแรม 2 แห่ง ร้านขายอาหารและเครื่องดื่มจำนวนหนึ่ง สนามกีฬา สระว่ายน้ำ สปา เวทีจัดแสดงแบบเปิดโล่ง และ หอคอยเก็บน้ำแห่งเกาะมอร์กิต นอกจากนั้นเกาะแห่งนี้ยังมีซากปรักหักพังและโบสถ์ขนาดเล็กจากยุคกลาง รูปปั้นบุคคลสำคัญและอนุสาวรีย์ต่าง ๆ บ่อน้ำ สวนหย่อม สนามหญ้า น้ำพุ และ สวนสัตว์ขนาดเล็ก เกาะนี้รอบเกาะมีทางวิ่งสำหรับผู้ที่ต้องการวิ่ง บนเกาะนี้นอกจากแท็กซี่และรถบัสประจำทางแล้ว ห้ามไม่ให้ยานพาหนะส่วนบุคคลเข้ามาในพื้นที่ของเกาะมอร์กิต
ระเบียงภาพ

ผังเมืองกรุงบูดาเปสต์ ในปี ค.ศ. 1888: ไม่มีสะพานเชื่อมต่อกับเกาะมอร์กิต และมีถนนที่มีการวางแผนที่จะสร้างในผังเมืองนี้ ชื่อว่า ถนนอูยลิโปตวาโรช (Újlipótváros utca)
เกาะมอร์กิตในปัจจุบัน
ฤดูร้อนบนเกาะมอร์กิตในปี ค.ศ. 1939
หอเก็บน้ำแห่งเกาะมอร์กิต สัญลักษณ์ประจำเกาะ และโรงละครแบบเปิดโล่ง
โรงแรมทางด้านเหนือสุดของเกาะมอร์กิต
สวนน้ำปาลาตินุส (Palatinus water park) ออกแบบโดยสถาปนิกชาวฮังการี อิชต์วาน ยอนากี (István Janáky)
สระว่ายน้ำฮอโยช ออลเฟรด (Hajós Alfréd)
ต้นไม้และสระว่ายน้ำบนเกาะมอร์กิต
ซากปรักหักพังของโบสถ์สมัยยุคกลาง
ดอกไม้บนเกาะมอร์กิต
ดอกไม้บนเกาะมอร์กิต
แหล่งข้อมูลอื่น

Margaret Island, visitBudapest.travel
ภาพชุดของหอเก็บน้ำสัญลักษณ์ประจำเกาะ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ
ฮราแด็ตส์กราโลแว

| ฮราแด็ตส์กราโลแว |
| --- | --- |
นครโดยกฎหมาย
จัตุรัสแว็ลแก ศูนย์กลางทางประวัติศาสตร์
   ธง ตราอาร์ม
ฮราแด็ตส์กราโลแวที่ตั้งนครฮราแด็ตส์กราโลแวในประเทศเช็กเกีย
พิกัด:  50°12′33″N 15°49′56″E﻿ / ﻿50.20917°N 15.83222°E﻿ / 50.20917; 15.83222
ประเทศ:  เช็กเกีย
แคว้น: ฮราแด็ตส์กราโลแว
อำเภอ: ฮราแด็ตส์กราโลแว
กล่าวถึงครั้งแรก: ค.ศ. 1091
การปกครอง
 • นายกเทศมนตรี: ปาวลีนา สปริงแกโรวา
พื้นที่
 • ทั้งหมด: 105.69 ตร.กม. (40.81 ตร.ไมล์)
ความสูง: 235 เมตร (771 ฟุต)
ประชากร (1 มกราคม ค.ศ. 2024)
 • ทั้งหมด: 93,906 คน
 • ความหนาแน่น: 890 คน/ตร.กม. (2,300 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 500 XX, 503 XX
เว็บไซต์: www.hradeckralove.org
ฮราแด็ตส์กราโลแว (เช็ก: Hradec Králové, ออกเสียง: [ˈɦradɛt͡s ˈkraːlovɛː] ( ฟังเสียง)) หรือ เคอนิชเกรทซ์ (เยอรมัน: Königgrätz) เป็นนครในแคว้นฮราแด็ตส์กราโลแวของประเทศเช็กเกีย บนฝั่งแม่น้ำเอ็ลเบอ มีเศรษฐกิจขึ้นกับเทคโนโลยีการผลิตอาหาร เครื่องจักรเกี่ยวกับโฟโตเคมีและอิเล็กทรอนิกส์ รวมถึงอุตสาหกรรมการผลิตเครื่องดนตรี อย่างเปียโนแปโตรฟ (Petrof)
เขตการปกครอง

ฮราแด็ตส์กราโลแวแบ่งออกเป็น 21 ส่วน:
Březhrad
ฮราแด็ตส์กราโลแว
Nový Hradec Králové
Kukleny
Malšova Lhota
Malšovice
Moravské Předměstí
Piletice
Plácky
Plačice
Plotiště nad Labem
Pouchov
Pražské Předměstí
Roudnička
Rusek
Slatina
Slezské Předměstí
Svinary
Svobodné Dvory
Třebeš
Věkoše
เมืองพี่เมืองน้อง

ฮราแด็ตส์กราโลแวเป็นเมืองพี่เมืองน้องกับเมืองดังนี้:
อาเลสซันดรียา ประเทศอิตาลี
อาร์เนม ประเทศเนเธอร์แลนด์
บันสกาบิสตริตซา ประเทศสโลวาเกีย
แชร์นีฮิว ประเทศยูเครน
กีเซิน ประเทศเยอรมนี
กัชเตลา ประเทศโครเอเชีย
แม็ส ประเทศฝรั่งเศส
เวาบ์ชึค ประเทศโปแลนด์
วรอตสวัฟ ประเทศโปแลนด์
เมืองพี่เมืองน้อง > ข้อตกลงร่วมกัน

ฮราแด็ตส์กราโลแวมีข้อตกลงร่วมกันกับเมืองดังนี้:
มอนตานา ประเทศบัลแกเรีย
เซแก็ชแฟเฮร์วาร์ ประเทศฮังการี
แหล่งข้อมูลอื่น

เว็บไซต์ทางการ
Virtual show
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
เขตการปกครองในฮราแด็ตส์กราโลแว
เจาขัณฑีสถูป

| เจาขัณฑีสถูป   Chaukhandi Stupa   चौखंडी स्तूप |
| --- | --- |
เจาขัณฑีสถูปบนยอดเขา
ที่ตั้งในแผนที่ประเทศอินเดีย
ข้อมูลพื้นฐาน
ที่ตั้ง: สารนาถ เมืองพาราณสี  อินเดีย
พิกัดภูมิศาสตร์: 25°22′27″N 83°01′25″E﻿ / ﻿25.374102°N 83.023658°E﻿ / 25.374102; 83.023658
การสร้าง
ผู้สร้าง: พระเจ้าอโศกมหาราช
เจาขัณฑีสถูป (ฮินดี: चौखंडी स्तूप) พระสถูปเก่าแก่ในพระพุทธศาสนา ตั้งอยู่ ณ ป่าอิสิปตนมฤคทายวัน (สารนาถ ในปัจจุบัน)
ประวัติ

เจาขัณฑีสถูปแห่งนี้ พระเจ้าอโศกมหาราชโปรดให้สร้างขึ้นตรงจุดที่พระโคตมพุทธเจ้าทรงพบกับปัญจวัคคีย์ ก่อนที่พระองค์จะแสดงธัมมจักกัปปวัตนสูตร
อิงเงอบอร์กแห่งเดนมาร์ก ดัชเชสแห่งเมคเลินบวร์ค

เจ้าหญิงอิงเงอบอร์กแห่งเดนมาร์ก (เดนมาร์ก: Ingeborg Valdemarsdatter) (4 มกราคม ค.ศ. 1347 – 16 มิถุนายน ค.ศ. 1370)  ทรงเป็นพระราชธิดาองค์รองในพระเจ้าวัลเดมาร์ที่ 4 แห่งเดนมาร์กกับเฮลวิกแห่งชเลสวิช เจ้าหญิงได้ดำรงเป็นดัชเชสแห่งเมคเลินบวร์ค แม้ว่าพระนางจะสิ้นพระชนม์ก่อนที่พระสวามีจะสืบตำแหน่งดยุก พระนางทรงได้เป็นหนึ่งในรัชทายาทที่มีสิทธิสืบราชบัลลังก์เดนมาร์ก และเป็นพระเชษฐภคินีในสมเด็จพระราชินีนาถมาร์เกรเธอที่ 1 แห่งเดนมาร์ก
พระประวัติ

เจ้าหญิงอิงเงอบอร์กทรงหมั้นกับไฮน์ริชแห่งเมคเลินบวร์ค โอรสในอัลเบร็คท์ที่ 2 ดยุกแห่งเมคเลินบวร์ค หลังการสิ้นพระชนม์ของเจ้าหญิงมาร์เกรเธอ พระเชษฐภคินีในค.ศ. 1350 ซึ่งเคยหมั้นหมายกับบุตรชายของดยุก เจ้าหญิงทรงมีพระขนิษฐาอีกพระองค์หนึ่งชื่อ เจ้าหญิงมาร์เกรเธอ เหมือนกัน สนธิสัญญาการเสกสมรสระหว่างไฮน์ริชกับเจ้าหญิงอิงเงอบอร์กได้ลงนามที่เมืองดอร์นบวร์ค วันที่ 23 ตุลาคม ค.ศ. 1350 เจ้าหญิงอิงเงอบอร์กและไฮน์ริชเสกสมรสกันใน ค.ศ. 1362 ทั้งสองมีโอรสธิดาดังนี้
ยูเฟเมียแห่งเมคเลินบวร์ค (เสียชีวิต ค.ศ. 1400) เสกสมรสกับโยฮันที่ 5 เจ้าชายแห่งเมคเลินบวร์ค-แวร์เลอ
อัลเบร็คท์ที่ 4 ดยุกแห่งเมคเลินบวร์ค (1362-1388) เสกสมรสกับเอลิซาเบธแห่งฮ็อลชไตน์
มาเรียแห่งเมคเลินบวร์ค (1363-1403) เสกสมรสกับวาร์ทิสเลาส์ที่ 8 ดยุกแห่งพอเมอเรเนีย
อิงเงอร์บอร์กแห่งเมคเลินบวร์ค (1368-1408) แม่ชีแห่งอารามคณะกลาริสในริบนิตซ์-ดามการ์เทิน ค.ศ. 1376 ภายหลังได้เป็นพระอธิการิณี ค.ศ. 1395-1408
เจ้าหญิงอิงเงอบอร์กทรงกลายเป็นรัชทายาทผู้มีสิทธิสืบราชบัลลังก์เดนมาร์กใน ค.ศ. 1363 หลังการสิ้นพระชนม์ของเจ้าชายคริสตอฟเฟอร์ ดยุกแห่งลอลันด์ พระเชษฐาซึ่งเป็นรัชทายาทฝ่ายชายเพียงพระองค์เดียว แต่ถึงกระนั้นเดนมาร์กเป็นระบอบราชาธิปไตยโดยเลือกตั้ง และเจ้าหญิงอิงเงอบอร์กก็สิ้นพระชนม์ก่อนกษัตริย์วัลเดมาร์ พระราชบิดา และกษัตริย์เดนมาร์กก็เสด็จสวรรคต ค.ศ. 1375 โดยไม่ทรงสถาปนารัชทายาท การสืบราชสันตติวงศ์เดนมาร์กกลายเป็นที่ถกเถียง สภาฐานันดรเดนมาร์กประชุมกันที่โอเดนเซเพื่อเลือกพระมหากษัตริย์พระองค์ใหม่ เหล่าขุนนางแตกแยกกันโดยฝ่ายหนึ่งเลือกอัลเบร็คท์แห่งเมคเลินบวร์ค โอรสองค์ใหญ่ในเจ้าหญิงอิงเงอบอร์กกับไฮน์ริชแห่งเมคเลินบวร์ค โดยสืบวงศ์ผ่านทางปู่ของอัลเบร็คท์ คือ อัลเบร็คท์ที่ 2 ดยุกแห่งเมคเลินบวร์ค กับอีกฝ่ายหนึ่งเลือกเจ้าชายโอลาฟ รัชทายาทแห่งนอร์เวย์และเป็นพระราชโอรสของเจ้าหญิงมาร์เกรเธอ สมเด็จพระราชินีแห่งนอร์เวย์กับพระเจ้าโฮกุนที่ 6 แห่งนอร์เวย์ กับขุนนางอีกฝ่ายหนึ่งให้เลือกราชวงศ์ใหม่ สุดท้ายสภาฐานันดรก็ถูกจูงใจโดยเสน่ห์ ความนิยมและวาทศิลป์ของสมเด็จพระราชินีมาร์เกรเธอแห่งนอร์เวย์ และด้วยทรงเป็นพระราชธิดาองค์สุดท้ายของพระมหากษัตริย์พระองค์ก่อนที่ยังทรงดำรงพระชนม์ชีพอยู่ และเพิ่มความเป็นไปได้ในการรวมราชอาณาจักรกับนอร์เวย์และความรู้สึกต่อต้านชาวเยอรมัน ทำให้เจ้าชายโอลาฟทรงได้รับเลือกเป็นพระมหากษัตริย์เดนมาร์กใน ค.ศ. 1376 โดยมีสมเด็จพระราชินีมาร์เกรเธอแห่งนอร์เวย์ เป็นผู้สำเร็จราชการแทนพระองค์ โดยน้องชายของพระสวามีในเจ้าหญิงอิงเงอบอร์ก คือ อัลเบร็คท์ที่ 3 ดยุกแห่งเมคเลินบวร์ค ได้รับเลือกให้ครองราชบัลลังก์สวีเดน เนื่องจากชาวเดนมาร์กไม่ต้องการให้ชาวเยอรมันจากเมคเลินบวร์คปกครองสแกนดิเนเวีย
พระนัดดาของเจ้าหญิงอิงเงอบอร์กคือ อีริคแห่งพอเมอเรเนีย ได้สืบราชบัลลังก์ตามสิทธิของสมเด็จยายและได้เป็นพระมหากษัตริย์เดนมาร์กในค.ศ. 1396 โดยพระนางมาร์เกรเธอ พระขนิษฐาของสมเด็จยาย เป็นผู้สำเร็จราชการแทนพระองค์ ทำให้พระองค์กลายเป็นพระมหากษัตริย์พระองค์แรกของสหภาพคาลมาร์ระหว่างเดนมาร์ก นอร์เวย์และสวีเดน ทายาทคนสุดท้ายของเจ้าหญิงอิงเงอบอร์กคือ คริสตอฟแห่งบาวาเรียซึ่งสืบราชบัลลังก์สหภาพคาลมาร์ต่อจากกษัตริย์อีริค
อุทยานแห่งชาติกรีนแลนด์ตะวันออกเฉียงเหนือ

| อุทยานแห่งชาติกรีนแลนด์ตะวันออกเฉียงเหนือ |
| --- | --- |
ไอยูซีเอ็นกลุ่ม 2 (อุทยานแห่งชาติ)

ที่ตั้ง:  กรีนแลนด์  เดนมาร์ก
พิกัด: 76°N 30°W﻿ / ﻿76°N 30°W﻿ / 76; -30
พื้นที่: 972,000 ก.ม.2 (375,000 ต.ร.ไมล์)
จัดตั้ง: 21 พฤษภาคม ค.ศ. 1974
อุทยานแห่งชาติกรีนแลนด์ตะวันออกเฉียงเหนือ (กรีนแลนด์: Kalaallit Nunaanni nuna eqqissisimatitaq, เดนมาร์ก: Den Nordøstlige Grønlands Nationalpark, อังกฤษ: Northeast Greenland National Park) เป็นอุทยานแห่งชาติขนาดใหญ่ที่สุดในโลกและเป็นพื้นที่คุ้มครองที่ใหญ่ที่สุดอันดับ 9 ของโลก (พื้นที่คุ้มครองอื่นที่ใหญ่กว่ามักมีพื้นที่ส่วนมากเป็นทะเล) ก่อตั้งขึ้นในปี ค.ศ. 1974 และขยายพื้นที่เท่ากับปัจจุบันในปี ค.ศ. 1988 ครอบคลุมพื้นที่บริเวณตอนในและชายฝั่งตะวันออกเฉียงเหนือของกรีนแลนด์ 972,000 ก.ม.2 (375,000 ต.ร.ไมล์) โดยอุทยานแห่งนี้จะมีขนาดใหญ่เป็นอันดับที่ 29 ของโลกหากเปรียบเทียบพื้นที่ของอุทยานแห่งชาติกับอีก 195 ประเทศ อุทยานแห่งชาติกรีนแลนด์ตะวันออกเฉียงเหนือเป็นอุทยานแห่งชาติแห่งแรกของประเทศเดนมาร์ก และเป็นอุทยานแห่งชาติเพียงแห่งเดียวในกรีนแลนด์ นอกจากนี้อุทยานแห่งชาติแห่งนี้ยังเป็นอุทยานแห่งชาติที่ตั้งอยู่ทางตอนเหนือที่สุดของโลกและเป็นพื้นที่การปกครองระดับที่ 2 ที่ใหญ่เป็นอันดับ 2 ของโลก รองจากภูมิภาค Qikiqtaaluk ในดินแดนนูนาวุต ประเทศแคนาดา
ภูมิศาสตร์

อุทยานแห่งนี้มีพื้นที่ติดต่อกับเทศบาล Sermersooq ทางตอนใต้และติดต่อกับเทศบาล Avannaata ทางตะวันตามเส้นเมริเดียนที่ 45° ตะวันตก พื้นที่ตอนในส่วนใหญ่ของอุทยานเป็นส่วนหนึ่งของพืดน้ำแข็งกรีนแลนด์ อย่างไรก็ตามพบพื้นที่ปราศจากน้ำแข็งตามแนวชายฝั่งและบริเวณแพร์รีแลนด์ทางตอนเหนือ พื้นที่ทางภูมิศาสตร์เฟรเดอริกที่ 8 แลนด์และคริสเตียนที่ 10 แลนด์ เป็นส่วนหนึ่งของอุทยานแห่งนี้ อุทยานแห่งนี้เผชิญกับการสูญเสียพื้นที่น้ำแข็งมากกว่าที่คาดการณ์ไว้
ประวัติศาสตร์

อุทยานแห่งนี้ก่อตั้งขึ้นเมื่อวันที่ 22 พฤษภาคม ค.ศ. 1974 ในบริเวณตอนเหนือของอดีตเทศบาลอิตตอกกอร์ตอมีตในเทศมณฑลตูนู  (กรีนแลนด์ตะวันออก) ในปี ค.ศ. 1988 อุทยานได้รับพื้นที่เพิ่มเติมจากทางตะวันออกเฉียงเหนือของเทศมณฑลอาวันนา (กรีนแลนด์เหนือ) อีก 272,000 ก.ม.2 (105,000 ต.ร.ไมล์) ซึ่งมีขนาดพื้นที่เท่ากับในปัจจุบัน ในปี ค.ศ. 1977 ได้รับการจัดตั้งเป็นพื้นที่สงวนชีวมณฑล ค่ายวิจัยพืดน้ำแข็งในอดีตอย่าง Eismitte และ North Ice ตั้งอยู่ในพื้นที่นี้ ปัจจุบันแผนกสิ่งแวดล้อมและธรรมชาติของกรีนแลนด์เป็นผู้รับผิดชอบดูแลพื้นที่
ประชากร

อุทยานแห่งชาติแห่งนี้ไม่มีประชากรมนุษย์ที่อาศัยอยู่อย่างถาวร อย่างไรก็ตามมีกว่า 400 จุดที่มีการใช้งานบ้างในฤดูร้อน ในปี ค.ศ. 1986 เคยมีประชากร 40 คน อาศัยอยู่ที่ Mestersvig ประชากรส่วนนี้เกี่ยวข้องกับการทำความสะอาดและดำเนินการยุติการสำรวจแหล่งทำเหมือง จากนั้นได้ออกจากพื้นที่ ตั้งแต่นั้นเป็นต้นมาไม่มีประชากรที่อาศัยอยู่อย่างถาวรอีก เมื่อไม่นานนี้มีประชากรเพียง 31 คนและสุนัขประมาณ 110 ตัวที่อยู่ในพื้นที่ตะวันออกเฉียงเหนือของกรีนแลนด์ในฤดูหนาว กระจายอยู่ตามสถานีต่าง ๆ ตามแนวชายฝั่ง (ยกเว้นค่ายซัมมิต):
สถานีเดนบอร์ก (12) ศูนย์บัญชาการกองลาดตะเวนสุนัขลากเลื่อนซีรีอุส ซึ่งเป็นหน่วยงานด้านตำรวจของอุทยาน
สถานี Danmarkshavn (8) สถานีตรวจอากาศของพลเรือน
สถานีนอร์ด (5) ฐานทัพทางทหาร
Mestersvig (2) ด่านทางทหาร มีทางวิ่งเครื่องบิน 1,800 เมตร
สถานีซัคเคนเบิร์ก (0) สถานีวิจัยในฤดูร้อน
ค่ายซัมมิต (4) สถานีวิจัยบนพืดน้ำแข็งกรีนแลนด์
ในช่วงฤดูร้อน จะมีนักวิทยาศาสตร์เข้ามาเพิ่มจำนวนจากจำนวนข้างต้น สถานีวิจัย  ZERO (Zackenberg Ecological Research Operations; 74°28′11″N 20°34′15″W﻿ / ﻿74.469725°N 20.570847°W﻿ / 74.469725; -20.570847) สามารถรองรับนักวิทยาศาสตร์และเจ้าหน้าที่ได้มากกว่า 20 คน
สัตว์ท้องถิ่น

อุทยานแห่งนี้มีวัวมัสค์ประมาณ 5,000–10,000 ตัว รวมถึงหมีขั้วโลกและวอลรัสจำนวนมาก ซึ่งพบได้ในบริเวณชายฝั่งของอุทยาน ในปี ค.ศ. 1993 จำนวนของวัวมัสค์ในอุทยานคิดเป็นร้อยละ 40 ของประชากรวัวมัสค์ในโลก สัตว์เลี้ยงลูกด้วยนมชนิดอื่นที่พบ เช่น สุนัขจิ้งจอกอาร์กติก เออร์มิน หนูเลมมิง กระต่ายป่าอาร์กติก ซึ่งรวมถึงประชากรขนาดเล็กแต่มีความสำคัญอย่าง หมาป่ากรีนแลนด์ นอกจากนี้ยังพบสัตว์เลี้ยงลูกด้วยนมในทะเล เช่น แมวน้ำวงแหวน แมวน้ำเครา แมวน้ำลายพิณ รวมไปถึงวาฬนาร์วาลและวาฬเบลูกา เป็นต้น
สปีชีส์ของนกที่พบในอุทยานแห่งนี้ เช่น นกน้ำลายดำทั่วไป ห่านเพรียง ห่านเท้าชมพู เป็ดทะเลคอมมอนไอเดอร์ เป็ดทะเลคิงไอเดอร์ เหยี่ยวไจร์ฟัลคอน นกเค้าแมวหิมะ นกซันเดอร์ลิง นก Rock ptarmigan และนกเรเวน เป็นต้น
แหล่งข้อมูลอื่น

Main park webpage
Image gallery
UN website on park
ZERO - Zackenberg Ecological Research Operations
"Kalaallit Nunaat high arctic tundra". Terrestrial Ecoregions. World Wildlife Fund.
Exploration History of Northeast Greenland
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี 
ฟยอร์ดไคเซอร์ฟรันทซ์ โยเซ็ฟ
สถานีซัคเคนเบิร์ก
ภูเขาน้ำแข็งในอุทยานแห่งชาติ
เงือกน้อย (รูปปั้น)

รูปปั้นเงือกน้อย (อังกฤษ: The statue of The Little Mermaid) เป็นรูปปั้นสำริดรูปเงือกนั่งอยู่บนก้อนหิน มีขนาดความสูงประมาณ 1.25 เมตร  ตั้งอยู่ที่สวนสาธารณะริมอ่าวโคเปนเฮเกน เป็นจุดท่องเที่ยวสำคัญแห่งหนึ่งของโคเปนเฮเกน ประเทศเดนมาร์ก
รูปปั้นนี้สร้างขึ้นโดยศิลปินชาวเดนมาร์กชื่อ เอ็ดวาร์ด อีริกเซน ตามคำสั่งจ้างของคาร์ล จาค็อบเซน บุตรชายของผู้ก่อตั้งบริษัทเบียร์คาร์ลสเบิร์ก ในปี ค.ศ. 1909 ซึ่งมีความประทับใจในบัลเลต์เรื่อง เงือกน้อยผจญภัย (เดนมาร์ก: Den lille havfrue; อังกฤษ: The Little Mermaid) จากนิทานของฮันส์ คริสเตียน แอนเดอร์เซน โดยอีริกเซนนำแบบใบหน้ามาจากนักเต้นบัลเลต์ชื่อ เอลเลน ไพรซ์ ส่วนร่างกายที่เป็นหญิงเปลือยนำแบบมาจากภรรยาของตัวเขาเอง  รูปปั้นแล้วเสร็จถูกนำไปติดตั้งตั้งแต่เดือนสิงหาคม ค.ศ. 1913 รูปปั้นนี้มีน้ำหนักประมาณ 175 กิโลกรัม
ตั้งแต่ทศวรรษ 1950 เป็นต้นมา รูปปั้นซึ่งตั้งอยู่ในที่สาธารณะถูกลักลอบทำความเสียหายหลายครั้ง ทั้งตัดศีรษะ แขน พ่นสีใส่ หรือถูกนักท่องเที่ยวปีนป่ายเพื่อถ่ายภาพ ปัจจุบันรูปปั้นที่จัดแสดงอยู่เป็นรูปจำลองที่ทำขึ้นมาใหม่ ส่วนรูปปั้นตัวจริงเก็บรักษาอยู่ในสถานที่ที่ไม่เปิดเผย ภายใต้การครอบครองของทายาทของเอ็ดวาร์ด อีริกเซน
รูปปั้นที่อ่าวโคเปนเฮเกน ได้ถูกย้ายไปจัดแสดงชั่วคราวที่ซุ้มจัดแสดงของประเทศเดนมาร์ก ในงานเอ็กซ์โป 2010 ที่เซี่ยงไฮ้ ประเทศจีน เป็นเวลา 6 เดือน เพื่อเป็นการส่งเสริมการท่องเที่ยวเดนมาร์ก  หลังจากนั้นทางเทศบาลนครโคเปนเฮเกนจะหาข้อสรุปอีกครั้งว่าจะย้ายรูปปั้นนี้ออกจากอ่าวโคเปนเฮเกนเป็นการถาวรหรือไม่ เพื่อป้องกันการทำความเสียหายในอนาคต
ปัจจุบัน ลิขสิทธิ์ของรูปปั้นนี้ตกเป็นของทายาทของศิลปินผู้สร้างจนถึงปี ค.ศ. 2029 (70 ปีหลังการเสียชีวิตของอีริกเซน ตั้งแต่ ค.ศ. 1959 ตามกฎหมายเดนมาร์ก) ผู้ถือสิทธิ์ปัจจุบันไม่อนุญาตให้มีการนำเสนอภาพถ่ายของรูปปั้นนี้ (เฉพาะที่ถ่ายในประเทศเดนมาร์ก) เพื่อการค้า โดยถือว่าเป็นการดัดแปลงจากงานต้นฉบับ (Derivative work) และไม่อนุญาตให้มีการปั้นรูปจำลอง ด้วยเหตุผลว่าจะทำให้รูปปั้นต้นฉบับสูญเสียความเป็นเอกลักษณ์
แหล่งข้อมูลอื่น

The Little Mermaid. Photo gallery from Denmark. Hans Christian Andersen Information
Little Mermaid Statue เก็บถาวร 2007-09-30 ที่ เวย์แบ็กแมชชีน thumbnail photo gallery, from Mermaids on the Web เก็บถาวร 2015-04-07 ที่ เวย์แบ็กแมชชีน
The Little Mermaid เก็บถาวร 2007-09-27 ที่ เวย์แบ็กแมชชีน 360 degree Quicktime VR panorama from Copenhagen
55°41′34.3″N 12°35′57.4″E﻿ / ﻿55.692861°N 12.599278°E﻿ / 55.692861; 12.599278
ฮาคาน

บทความนี้เกี่ยวกับตัวละครจากเกมสตรีทไฟท์เตอร์ สำหรับฮาคาน ชูเคอร์ ดูที่ ฮาคาน ชูเคอร์
| ฮาคาน  (Hakan) |
| --- | --- |
ตัวละครใน สตรีทไฟท์เตอร์
ฮาคาน จาก สตรีทไฟท์เตอร์
ปรากฏครั้งแรก: ซุปเปอร์สตรีทไฟท์เตอร์ IV
ข้อมูลตัวละครในเกม
สัญชาติ:  ตุรกี
ฮาคาน (ญี่ปุ่น: ハカン; อังกฤษ: Hakan) เป็นตัวละครจากเกม สตรีทไฟท์เตอร์ ปรากฏตัวครั้งแรกใน ซูเปอร์สตรีทไฟท์เตอร์ IV ในฐานะตัวละครใหม่ โดยเขาเป็นผู้ใช้ศิลปะการต่อสู้แบบมวยปล้ำน้ำมัน (ตุรกี: Yağlı güreş) ซึ่งเป็นการต่อสู้แบบมวยปล้ำของตุรกีที่ใช้น้ำมันชโลมกายให้ลื่นขณะต่อสู้ โดยขณะที่ฮาคานตัวแห้งนั้นจะมีรูปแบบการโจมตีแบบพื้นๆเช่นเดียวกับนักสู้ทั่วไป แต่เมื่อร่างกายของเขาชุ่มน้ำมันแล้วจะมีพลังในการทุ่มที่พิเศษไปจากเดิม
ประวัติตามท้องเรื่อง

ฮาคานเป็นตัวแทนผู้ผลิตน้ำมันระดับจ้าวโลก และเป็นผู้นำวิชามวยปล้ำน้ำมัน มาใช้ในการต่อสู้ ส่วนแรงจูงใจที่นำให้เขามาร่วมศึกสตรีทไฟท์เตอร์นั้น ไม่ใช่เกียรติยศหรือการแก้แค้นเพื่อใครทั้งสิ้น แต่เขาต้องการอยากจะร่วมสนุกและอยากโชว์ฝีมือให้ภรรยากับลูกสาวทั้งเจ็ดของเขาได้ปลื้มกัน ตลอดจนเป็นการถือโอกาสเดินทางไปเพื่อหาสูตรใช้น้ำมันแบบสุดยอดมาใช้ทำกับข้าว เขาเป็นมวยปล้ำน้ำมันที่มีร่างกายใหญ่โต เน้นการใช้พลังในการต่อสู้ มีผิวกายสีแดง มีสีผมเป็นสีฟ้าอ่อนที่ดัดเป็นวงกลมโดยจัดให้อยู่ในแนวเดียวกันอย่างเป็นระเบียบ และไว้หนวด นอกจากนี้ เขายังสวมเข็มขัดที่มีสัญลักษณ์รูปหัวสิงโตสีทอง
ข้อมูลจำเพาะ

ชื่อ : ฮาคาน (Hakan)
สัญชาติ :  ตุรกี
วันเดือนปีเกิด : 13 พฤศจิกายน
ส่วนสูง : 190 เซนติเมตร
น้ำหนัก : 110 กิโลกรัม
กรุ๊ปเลือด : O
สิ่งที่ชอบ : ภรรยากับลูกสาวของเขา, จังโก้ และน้ำมัน
สิ่งที่เกลียด : บุหรี่ กับไฟ
อุลตร้าคอมโบ : ออยล์โคสเตอร์, ออยล์คอมบิเนชั่นโฮลด์
ดูเพิ่ม

ซูเปอร์สตรีทไฟท์เตอร์ IV
แหล่งข้อมูลอื่น

ข้อมูลที่เกี่ยวข้องกับ "ฮาคาน" (อังกฤษ)
เว็บไซต์บริษัทแคปคอมผู้ผลิตเกมสตรีทไฟท์เตอร์ (ญี่ปุ่น)
| ด ค กตัวละครจากเกมสตรีทไฟเตอร์ |
| --- | --- |
สตรีทไฟเตอร์:  เกคิ  เก็น  เคน  โจ  เบอร์ดี  ไมค์  ริว  เรทสึ  ลี  สกัด  อาดอน  อีเกิล 
สตรีทไฟเตอร์ II:  โกคิ  ไกล์  แคมมี  ชุนลี  แซนกีฟ  ดัลซิม  ดี เจย์  บลังก้า  บัลร็อก  เฟยหลง  ที.ฮอว์ก  เวก้า  เอ็ม.ไบสัน  อี.ฮอนดะ 
สตรีทไฟเตอร์ ZERO:  กาย  คาริน  โคดี  จูนิ  จูลี  ซากุระ  โซดอม  แดน ฮิบิกิ  แนช  มากิ  โรเลนโต  โรส  อาร์.มิกะ  อินกริด 
สตรีทไฟเตอร์ EX:  การูดา  แครกเกอร์ แจ็ค  ไคริ  ชาโดว์ไกส์  ชารอน  ดารัน  ดี.ดาร์ก  นานาเสะ  แบลร์ เดม  วัลเคโน รอสโซ  สคัลโลมาเนีย  อาเรีย  อัลเลน สไนเดอร์  แอซ  ฮายาเตะ  โฮคุโตะ 
สตรีทไฟเตอร์ III:  กิลล์  คิว  ฌอน  ดัดเล่ย์  ทเวลฟ์  เนโคร  มาโคโตะ  ยูเรน  เรมี  หยาง  หยุน  ออโร  อเล็กซ์  อิบุกิ  เอเลนา  ฮิวโก 
สตรีทไฟเตอร์ IV:  โกเค็น  จูริ  ซี.ไวเปอร์  เซธ  รูฟัส  อาเบล  เอล เฟอร์เต้  ฮาคาน 
อื่น ๆ:  โก ฮิบิกิ  ชาโดลู  แคปคอม vs. เอสเอ็นเค 2  ทัตสึโนโกะ vs. แคปคอม  มาร์เวล vs. แคปคอม 3  สตรีทไฟเตอร์ X เทคเคน  เทคเคน X สตรีทไฟท์เตอร์
เคียร์ช

| เคียร์ช Керчь Керч |
| --- | --- |
เมือง
เสาอนุสรณ์แห่งเกียรติภูมิ
   ธง ตราอาร์ม
เคียร์ชที่ตั้งของเมือง
พิกัด: 45°21′43″N 36°28′16″E﻿ / ﻿45.36194°N 36.47111°E﻿ / 45.36194; 36.47111
ประเทศ: เป็นที่ขัดแย้ง :  ยูเครน (โดยนิตินัย)  รัสเซีย (โดยพฤตินัย)
สาธารณรัฐ: ไครเมีย
ภูมิภาค: เทศบาลนครเคียร์ช
พื้นที่
 • ทั้งหมด: 108 ตร.กม. (42 ตร.ไมล์)
ความสูง: 10 เมตร (30 ฟุต)
ประชากร (พ.ศ. 2557)
 • ทั้งหมด: 147,033 คน
 • ความหนาแน่น: 1,464.49 คน/ตร.กม. (3,793.0 คน/ตร.ไมล์)
เขตเวลา: UTC+3 (เวลามอสโก)
รหัสไปรษณีย์: 98300 — 98399
รหัสพื้นที่: +7-36561
ชื่อเดิม: Panticapaeum, Bosporus, Vosporo, Korchev, Cerchio
เมืองพี่น้อง: โมกีเลฟ, สโมเลนสค์, ชานัคคาเล, โอริออล, โอดินต์โซโว, โซชี
ภูมิอากาศ: อบอุ่นชื้น
เว็บไซต์: gorsovetkerch.ru
เคียร์ช (รัสเซีย: Керчь; ยูเครน: Керч; สลาวิกตะวันออกเก่า: Кърчевъ; ตาตาร์ไครเมีย: Keriç; ตุรกี: Kerç; กรีกโบราณ: Παντικάπαιον Pantikapaion) เป็นเมืองสำคัญเมืองหนึ่งในคาบสมุทรเคียร์ชในทะเลดำและทะเลอะซอฟ อยู่ทางตะวันออกของคาบสมุทรไครเมีย มีประชากรทั้งหมด 147,033 คน
เคียร์ชก่อตั้งขึ้นเมื่อ 2,600 ปีมาแล้วในฐานะอาณานิคมกรีซโบราณ เมืองนี้ยังเป็นหนึ่งในสมรภูมิสำคัญในช่วงสงครามโลกครั้งที่สองจนได้รับเกียรติเป็นวีรนคร
แหล่งข้อมูลอื่น

Моя Керчь multi portal My Kerch: news, photo gallery, announcements, etc.
Керчь - это город เก็บถาวร 2011-05-17 ที่ เวย์แบ็กแมชชีน interactive map of Kerch
Керчь - это мой город เก็บถาวร 2004-04-11 ที่ เวย์แบ็กแมชชีน unofficial website of Kerch: information, news, photos, forum etc. (รัสเซีย)
Webcams เก็บถาวร 2008-07-23 ที่ เวย์แบ็กแมชชีน
Photos of Kerch เก็บถาวร 2012-11-05 ที่ เวย์แบ็กแมชชีน from Panoramio
Map of Kerch's Center (by "Kartografia", 2004)
Infos and photos of Kerch in travelguide around Ukraine
The murder of the Jews of Kerch เก็บถาวร 2021-05-04 ที่ เวย์แบ็กแมชชีน during World War II, at Yad Vashem website.
| ด ค กวีรนครแห่งสหภาพโซเวียต |
| --- | --- | --- |
|  เลนินกราด  ออแดซา  เซวัสโตปอล  สตาลินกราด  เคียฟ  ป้อมแบรสต์  มอสโก  เคียร์ช  โนโวรอสซีสค์  มินสค์  ตูลา  มูร์มันสค์  สโมเลนสค์  |  เลนินกราด  ออแดซา  เซวัสโตปอล  สตาลินกราด  เคียฟ  ป้อมแบรสต์  มอสโก  เคียร์ช  โนโวรอสซีสค์  มินสค์  ตูลา  มูร์มันสค์  สโมเลนสค์  |  |
เกสริยาสถูป

เกสริยาสถูป (ฮินดี: केसरिया स्तूप)  เป็นสถูปพบใหม่ที่ใหญ่ที่สุดในประเทศอินเดีย ที่ประดิษฐานบาตรของพระโคตมพุทธเจ้าที่ทรงประทานแก่ชาววัชชี เกสเรียอยู่ในเขตพรมแดนของแคว้นวัชชีและมัลละต่อกัน (รัฐพิหารในปัจจุบัน) แต่ไม่ใช่สถานที่แสดงกาลามสูตร ดังที่เข้าใจกัน เพราะสถานที่แสดงกาลามสูตรนั้น อยู่ในแคว้นโกศล  แต่สถูปเกสเรีย อยู่ในแคว้นวัชชีต่อกันกับพรมแดนแคว้นมัลละ